Document ID: /roh_data/filtered/fineweb-2-filterrobots_roh.jsonl.gz/44850

Circa dus terz dals umens eran per auzar la vegliadetgna da pensiun da las dunnas sin 65 onns. Schi fiss dentant ì tenor las dunnas, na stuessan ellas betg lavurar pli ditg. Mo 38% dad ellas han vuschà Gea. Quai mussa ina analisa da Vox che l'institut da perscrutaziun gfs Berna ha fatg suenter las votaziuns naziunalas dal settember.
Quai è il pli grond foss tranter las schlattainas ch'ins haja constatà enfin uss tar ina votaziun. Dentant han cunzunt las dunnas giuvnas refusà l'auzament. La maioritad da dunnas sur 65 è percunter stada persuenter d'auzar la vegliadetgna da pensiun.